## Odluka Ustavnog suda Republike Hrvatske broj U-III-617/1994. od 1. ožujka 1995.

### NN 17/1995 (10.3.1995.), Odluka Ustavnog suda Republike Hrvatske broj U-III-617/1994. od 1. ožujka 1995.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić predsjednik
Suda, te suci Zdravko Bartovčak, dr. Velimir Belajec, dr. Nikola
Filipović, Ante Jelavić Mitrović, mr. Vojislav Kučeković,
mr. Hivoje Momčinović, Ivan Marijan Severinac i Mladen Žuvela,
odlučujući o ustavnoj tužbi R. A. iz R. na sjednici odrianoj
dana 1. ožujka 1995. godine, donio je slijedeću

## Odluku

I.

Ustavna tužba se odbija. 2. Ova odluka objavit če se u "Narodnim
novinama".

Obrazloženje:

R. A. iz R. kojeg zastupa odvjetnik P. K. iz R. podnio je ovom Sudu
ustavnu tužbu u svezi presude Upravnog suda Republike Hrvatske broj: Us-2409/93
od 28. listopada 1993. godine i rješenjem Ministarstva unutarnjih poslova
Republike Hrvatske broj: 511-1-43-UP/I-17102/2184/1-93 od 28. siječnja
1993. godine radi povrede ustavnog prava u postupku primitka u hrvatsko
državljanstvo (pravo na hrvatsko državljanstvo, a opisno i pravo iz članka
19. stavak 1. Ustava Republike Hrvatske). Navedenim rješenjem Ministarstva
unutarnjih poslova Republike Hrvatske podnositelj ustavne tužbe, državljanin
Republike Makedonije, odbijen je sa zahtjevom za prijem u hrvatsko državljanstvo
iz razloga što ne ispunjava uvjete propisane člankom 8. stavak 1.
točka 3. Zakona o hrvatskom državljanstvu ("Narodne novine",
broj 33/91, 29/92 i 113/93).

Presudom Upravnog suda Republike Hrvatske podnositelj ustavne tužbe
u upravnom sporu odbijen je sa istim obrazloženjem. Ustavna tužba nije
osnovana. Tužitelj neosnovano smatra da su mu navedenim aktima povrijeđena
ustavom zajamčena prava. Ustavom Republike Hrvatske nije utvrđeno
kao ustavno pravo, pravo na hrvatsko državljanstvo već je odredbom
članka 9. stavak 1. Ustava određeno da se hrvatsko državljanstvo,
njegovo stjecanje i prestanak uređuju zakonom. I u odnosu na pravo
iz članka 19. stavak 1. Ustava Republike Hrvatske (pojedinačni
akti državne uprave i tijela koja imaju javne ovlasti moraju biti utemeljeni
na zakonu) Sud je utvrdio da nije osnovan navod podnositelja ustavne tužbe
prema kojem mu je, uvodno navedenim aktima, povrijeđeno citirano ustavno
pravo. Iz spisa predmeta proizlazi da je zahtjev podnositelja ustavne tužbe
riješen sukladno važećem Zakonu o hrvatskom državljanstvu točnije
odredbi članka 8. tog Zakona. Odredbom članka 8. stavak 1.
točkom 3. izričito je određeno da boravak mora biti prijavljen,
te stoga faktički boravak nije od utjecaja u primjeni te odredbe.

Da li podnositelj ustavne tužbe ispunjava pretpostavke za primjenu odredbe
članka 12. istog Zakona, na što ukazuje u svojoj ustavnoj tužbi
nije predmet postupka pred ovim Sudom. Ovaj prigovor tužitelj nije isticao
u prethodnim postupcima. Međutim, nema zapreke da podnositelj ustavne
tužbe podnese ponovni zahtjev za prijem u hrvatsko državljanstvo uz odgovarajuće
dokaze sukladno članku 12. Zakona kojima će potvrditi činjenicu
da bi njegovo primanje u hrvatsko državljanstvo predstavljalo interes Republike
Hrvatske. Budući da je ocijenjeno da ustavna prava tužitelja nisu
povrijeđena temeljem odredbe članka 61. Poslovnika Ustavnog
suda Republike Hrvatske ("Narodne novine", broj 29/94), riješeno
je kao u izreci.

Odluka o objavi temelji se na odredbi članka 20. Ustavnog zakona
o Ustavnom sudu Republike Hrvatske ("Narodne novine", broj 13/91).

Broj: U-III-617/1994

Zagreb,1. ožujka 1995.

USTAVNI SUD REPUBLIKE HRVATSKE

Predsjednik

**Jadranko Crnić,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 17/1995-347